b'\n_START_ARTICLE_\nTerias\n_START_SECTION_\nUtseende\n_START_PARAGRAPH_\nSm\xc3\xa5 til middelsstore (vingespenn ca. 32-48 millimeter), mer eller mindre gule, bredvingede sommerfugler. Spissen av forvingen er vanligvis m\xc3\xb8rk, og underside har vage, brune tegninger. Sjeldnere har de mer omfattende, svarte tegninger, eller oversiden er helt brun.\n_START_SECTION_\nLevevis\n_START_PARAGRAPH_\nDisse sommerfuglene finnes gjerne p\xc3\xa5 gressmark og i \xc3\xa5pen skog, ogs\xc3\xa5 ved dyrket mark og i hager._NEWLINE_De fleste artene har larver p\xc3\xa5 busker og tr\xc3\xa6r i erteblomstfamilien, noen nytter ogs\xc3\xa5 planter i perikumfamilien. Larvene til den vidt utbredte Terias hecabe kan utnytte en rekke ulike f\xc3\xb8deplanter.\n_START_SECTION_\nUtbredelse\n_START_PARAGRAPH_\nSlekten er utbredt i S\xc3\xb8r\xc3\xb8st-Asia, Australia og Afrika._NEWLINE_Mange arter, for eksempel Terias hecabe, har sv\xc3\xa6rt vid utbredelse.'